La Liga 1955/1956.
La Liga 1955/56. je bila 25. sezona nogometnog nacionalnog prvenstva Španije. Sezona je počela 11. septembra 1955. a završila 22. aprila 1956. U sezoni je učestvovalo 16 ekipa. Nakon završenog prvenstva Athlétic Bilbao je šesti put u svojoj historiji osvojio prvenstvo sa sedam poena više od drugoplasirane Barcelone. Pretposljednja i posljednja ekipa, Cultural Leonesa i Hércules su na kraju sezone ispali iz lige. Također, 13. i 14. ekipa na tabeli su igrali doigravanje za opstanak. Real Murcia i Deportivo Alavés kao trinaestoplasirana odnosno četrnaestoplasirana ekipa igrali su doigravanje sa prve četiri ekipe druge lige. U tom doigravanju nisu uspjeli zadržati status prvoligaša. U cjelokupnoj sezoni je ukupno odigrano 240 utakmica te postignuto 908 golova što je iznosilo 3.78 datih golova po utakmici. Najefikasnija ekipa lige je bio Real Madrid. Alfredo Di Stéfano, nogometaš Real Madrida je bio najbolji strijelac lige sa 24 postignuta gola.